ಎಚ್ಚರಿಸಿದರೂ ಕೇಳಿಲ್ಲ – ಪತಿಯ ಗೆಳತಿಗೆ ಆಸಿಡ್ ಎರಚಿದ ಪತ್ನಿ

ವಿಶಾಖಪಟ್ಟಣ: ಪತಿಯೊಂದಿಗೆ ಗರ್ಲ್ ಫ್ರೆಂಡ್ ಸಂಪರ್ಕ ಹೊಂದಿದ್ದನ್ನು ತಿಳಿದು ಸಿಟ್ಟಿಗೆದ್ದ ಪತ್ನಿ ಆಕೆಯ ಮೇಲೆ ಆಸಿಡ್ ಎರಚಿರುವ ಘಟನೆ ಆಂಧ್ರ ಪ್ರದೇಶದಲ್ಲಿ ನಡೆದಿದೆ.

ವಿಶಾಖಪಟ್ಟಣದ ಗಜುವಾಕಾ ಪ್ರದೇಶದಲ್ಲಿ ಪ್ರಕರಣ ನಡೆದಿದ್ದು, ಆಸಿಡ್ ಎರಚಿದ್ದರಿಂದಾಗಿ ಸಂತ್ರಸ್ತೆಯ ದೇಹವು ಶೇ.30 ರಷ್ಟು ಸುಟ್ಟು ಹೋಗಿದೆ. ಖಾಸಗಿ ಆಸ್ಪತ್ರೆಗೆ ದಾಖಲಿಸಲಾಗಿದೆ. ಆದರೆ ಪ್ರಾಣಾಪಾಯದಿಂದ ಪಾರಾಗಿದ್ದಾರೆ.

ಇಬ್ಬರ ಮಧ್ಯೆ ವಾಗ್ವಾದ ನಡೆದಿದ್ದು, ನಂತರ ಆರೋಪಿಯು 30 ವರ್ಷದ ಸಂತ್ರಸ್ತೆಯನ್ನು ಟಾರ್ಗೆಟ್ ಮಾಡಿದ್ದಾಳೆ. ಜಗಳ ನಡೆದ ನಂತರ ಸಂತ್ರಸ್ತೆಯು ಹೈದರಾಬಾದಿಗೆ ಮರಳಿದ್ದಾರೆ.

ವರದಿ ಪ್ರಕಾರ, ಮಹಿಳೆ ತನ್ನ ಪತಿಯೊಂದಿಗೆ ಅಕ್ರಮ ಸಂಬಂಧ ಹೊಂದಿರುವುದು ವ್ಯಕ್ತಿಯ ಪತ್ನಿಗೆ ತಿಳಿದಿದೆ. ಈ ಹಿಂದೆ ಆರೋಪಿ ತನ್ನ ಪತಿಯೊಂದಿಗೆ ಹೊಂದಿರುವ ಸಂಬಂಧದಿಂದ ದೂರ ಇರು ಎಂದು ಎಚ್ಚರಿಸಿದ್ದಳು. ಆದರೂ ಸಹ ಸಂತ್ರಸ್ತೆ ಕೇಳಿರಲಿಲ್ಲ, ಮತ್ತೆ ವ್ಯಕ್ತಿಯೊಂದಿಗೆ ಸಂಪರ್ಕ ಹೊಂದಿದ್ದಳು. ಹೀಗಾಗಿ ಆರೋಪಿ ಆಸಿಡ್ ಎರಚಿದ್ದಾಳೆ.

ಆರೋಪಿ ವಿರುದ್ಧ ಯಾವುದೇ ರೀತಿಯ ಕ್ರಮ ಕೈಗೊಂಡಿಲ್ಲ. ಅಲ್ಲದೆ ಸಂತ್ರಸ್ತೆ ಸಹ ಈ ಕುರಿತು ದೂರು ನೀಡಿಲ್ಲ.

ಇಂತಹದ್ದೇ ಇನ್ನೊಂದು ಪ್ರಕರಣದಲ್ಲಿ, ಮದುವೆಯಾಗಲು ನಿರಾಕರಿಸಿದ್ದಕ್ಕೆ ಬಾಯ್ ಫ್ರೆಂಡ್ ಮೇಲೆಯೇ ಹುಡುಗಿ ಆಸಿಡ್ ಎರಚಿದ್ದಳು. ಈ ಘಟನೆ ಉತ್ತರ ಪ್ರದೇಶದಲ್ಲಿ ನಡೆದಿತ್ತು. ಮದುವೆಯಾಗಲು ಹುಡುಗ ನಿರಾಕರಿಸಿದನೆಂದು ಸಿಟ್ಟಿಗೆದ್ದ ಹುಡುಗಿ ಯುವಕನ ಮೇಲೆಯೇ ಆಸಿಡ್ ಎರಚಿದ್ದಳು. ಇದರಿಂದಾಗಿ ಹುಡುಗನ ಮುಖದಲ್ಲಿ ವಿಪರೀತ ಸುಟ್ಟ ಗಾಯಗಳಾಗಿದ್ದವು.

ಆರೋಪಿ ಹಾಗೂ 20 ವರ್ಷದ ಸಂತ್ರಸ್ತ ಆರು ತಿಂಗಳಿಂದ ಹುಡುಗಿಯನ್ನು ಪ್ರೀತಿಸುತ್ತಿದ್ದನು. ಇದ್ದಕ್ಕಿದ್ದಂತೆ ಸಂತ್ರಸ್ತನು ತನ್ನ ಗರ್ಲ್ ಫ್ರೆಂಡ್‍ನ್ನು ನಿರ್ಲಕ್ಷಿಸಲು ಪ್ರಾರಂಭಿಸಿದ್ದಾನೆ. ಅಲ್ಲದೆ ಅವಳ ಮದುವೆಯ ಪ್ರಸ್ತಾಪವನ್ನು ತಿರಸ್ಕರಿಸಿದ್ದಾನೆ. ಇದರಿಂದ ಸಿಟ್ಟಿಗೆದ್ದ ಆರೋಪಿ ಬಾಯ್ ಫ್ರೆಂಡ್ ಮೇಲೆ ಆಸಿಡ್ ಎರಚಿದ್ದಳು. ನಂತರ ಸಂತ್ರಸ್ತ ಯುವಕನನ್ನು ಆಸ್ಪತ್ರೆಗೆ ದಾಖಲಿಸಲಾಗಿತ್ತು. ಆರೋಪಿ ಯುವತಿಯನ್ನು ಐಪಿಸಿ ಸೆಕ್ಷನ್ 326(ಎ) ಅಡಿ ಪ್ರಕರಣ ದಾಖಲಿಸಿ, ಬಂಧಿಸಲಾಗಿತ್ತು.